
Выходит в каждый четверг. 


мко“ Крыница. 


Рок У. 


Пренумерата в краю: 
‚ 80 грошей місячно, 
80 ‚  Квартально, 
1.50 ‚  Полрочно, 
3 зл. рочно. 


В Амерыці: 1 дол. рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ціла сторона 120 зл., 1 сто- 
роны 60 зл., \* стороны 35 зл., 
Чв стор. 20 зл., Чав стор. 10 вл.; 
оголошеня малы за 1 мм. 20 тр., 
в тексті 30 гр., перед текстом 
40 тр. При місячном и долшом 
отолошеню значна знижка. 


Копто чекове Нр. 404.155. 

Чого учит нас процес в (овітах. 


Политычным процесом, якый переводит 
ся тепер в Москві интересує ся цілый свт. бо 
процес тот выназуе наглядно, же комунистыч- 
ный порядок не приносит и не може принести 
людям счастя. 

Штобы добре зрозуміти ціль тых вех про- 
цесов, якы потягнули за собом зотні и тыся- 
чи жертв, треба конче представити собі 


В той Росни, котра до часу войны была 
хлібовым шпихліром цілого світа. котра могла 
выкормити людей, жиючих на цілой земской 
кулі, где в трактиєрнях не платило ся нич за 
хліб, котрого каждый мог іети до вол! ва дар- 
мо, — в той Росии вст тепер нужда и голод. 

Ніт в том нич дивного, бо всядиваль инде 
можна запровадити 6 чи 8-годинный день ро- 
боты, але ве даст ся тото зробити при сель- 
ском господарстві. 

На грунт! мусит ся робити втотчас. коли 
вст час ку тому, — грунт мусит быти обробле- 
ный на час и землеплоды мусят быти также 
на час собраны аж и втотчас, коли бы ся при- 
шло в том часі хлопу нич не спати. Иначе про- 
паде марно ціле господарство и поля покры- 
ют ся буряном. 

Так старати ся о господарство, так труди- 
ти ся на нем и недосыпяти и недо!дати. лем 
дбати, штобы всьо было добре и на час зро- 
блене може лем властитель грунту, котрый 
знав, же за вложеный труд достане нагороду 
в форм! добрых урожаев. Чужи люде, — на- 
няты роботникы лем рідко сут тақ совстны, 
штобы дбати о добро своего господара. Пере- 
важно трафят ся так, же робят ови лем так, 
штобы дождати ся вечера и заплаты. 

В Совітской Росии ніт праві совсем пры- 
ватных грунтов. Грунт забрал ряд, котрый 
стал ся властителем всіх грунтов и поділил то- 
ты грунты на дві групы господарств. Одну гру- 
пу творят т. зв, .„совхозы“ (совітскы хозяй- 
ства), а другу групу т. зв. „колхозы“ (колєқ- 
тывны т. зн. злучены хозяйства). 

Перша трупа тосподарств (совхозы) вст 75 
творена с давных маєтков камеральных и ма- 
тков належячих перелом до великых панов. 
а друту групу господарств (колхозы) утворено 
через злученє грунтов належачих давнійше до 


селян, котрым казано тепер разом робити, ра- 
зом вберати и разом 1сти. 

Никто отже не має там нич, штобы было 
сто выключном власностю, а всьо вст загальне, 
обще, для всіх и каждого. Кажде таке госно- 
дарство достало своєвто управителя, котрый 
барз часто не мал понятя о сельском господар- 
стві, Тот управитель выдавал приказы, а лю- 
дб. давцы вдастител: грунтов, замінили. ся. те- 
пер на звыклых роботников, котры мусят слу- 
хати тлупых и шкодливых часто заряджень 
управителя. 

При введеню такого порядка достав оди- 
накову заплату так тот, котрый не жаловал ся 
передом и робил тяжко от свиту до ночи. як 
и тот, котрый все обивал ся и ждал лем вече- 
ра. И оден и другый разом робят, разом збе- 
рают, разом ідят — отже никто не познат. кто 
планьше робит, а кто ліпше іст. 

Результаты такого порядка в сельском го- 
сподарстві не дали долго на себе ждати. В ско- 
ром часі зменьшало ся небывало число коней. 
коров и иншого статку. бо бракло для скоти- 
ны паши. По зменьшаню ся числа скотины не 
было чим навозити грунту и так в продолженю 
пару літ дошло до нужды и крайной. біды на 
селі. 

Повідам — на селі, — бо власти больше- 
вицкы заберают, што лем ся даст с села и вы- 
возят до міста, так, же в містах вст ище пол 
біды, але села голодуют в полном змыслі т0- 
то слова. 

Не лучше выглядат'и 


Промысл в Совітах, 


о котром пише и слышит ся так много. Не даст 
ся заперечити, же повстали там в посл:дных 
часах величезны фабрыкы и предприєметва. 
Побудовано величезну таму водну на Дніпрі 
(т, зв. .„Дніпрострой“). повстали новы фабры- 
кы и цілы міста фабрычны, переведено много 
стей дорожных. 

Всьо тото дало ся легко зробити, бо Сов]- 
ты мают безліч людского материяла, котрый 
мусит робити на такых условиях, якы му по- 
дадут. Сымпатыкы комунистычного порядк 
голосят, же там ніт безроботных и што уж тот 
оден факт свідчит, же там вст лучше. 

Тымчасом они забывают, або не хотят «ка- 


зати о одном, же там роботник, хоц робит, сто- 
ит значно планьше, як безроботный в инших 
краях. У нас и в другых краях безроботным 
платят запомогы, нима опекує ся всьо населе- 
нє краю и власти и дбают о тото. штобы без- 
роботному облегчити его тяжке положенє. а 
там роботник достав тилько, же ніт о чом жи- 
ти, а вмерати трудно. 

Сами фабрыкы также не розвивают ся 
так, як бы належало ся того сподівати. И ту 
также ніт нич дивного, бо фабрыка также не 
може быти зроблена на; приказ. Кто звычайно 
давал початок великым фабрыкам В ИНШИХ 
краях? А но инжинеры. Инжинер оден чи дру- 
тый служил в якомси уряді. або при чужой 
фабрыці, там виділ неодно и неодного ся на- 
учил, ускладал кус грошей и хотячи сотво- 
рити овой`власный варстат роботы. закладал 
фабрычку. 

Початкого така фабрычка была невелика, 
але ведена опытным практыком инжинєром, 
розвивала ся с каждым днем и такым спосо- 
бом творил ся сильный, великый промысел, 
опертый на здоровых фундаментах знаня и 
практыкы. 

Тымчасом в Совітах зачали иначе. Там 
побудовали великы фабрыкы и цілы міста фа- 
брычны, не маючи власне инжинеров - прак- 
тыков, бо тых або поубивали, або кто мог. то 
сам спасал ся бігством до чужих кравв. 

Нич дивного, же фабрыкы тоты выгляда- 
ют так, як человік без кырви. або як лямпа 
без- нафты. Користь с них невелика. а наобо- 
рот принесли они поважны втраты, бо в тых 
фабрыках попсуло ся много материялу. Дока- 
зуют того численны тракторы, якы лежат без- 
ужиточно и много, много инших выробов того 
промысла. 


Штож на тото люде? эр 


Населенє, смотрячи на тото всьо, видит. же 
комунистычный порялок. не приносит счастя. 
а наоборот стає ся причином біды и нужды и 
починат выступати против того порядка, Пов- 
стают бунты на Украині и в друтых закути- 
нах великой державы, будут ся невдоволеня 
аж и в самой армии и у роботничой клясы. 

Штобы спасати власну скору, Сталин. тот 
червеный цар и сатрапа порабощеной Росии. 
прибігат к правдиво чортовскому способу. Он 
глядат виновников той нужды и находит их 
в своих найблизших сподвижниках и прияте- 

лях, с котрыма разом ставял фундаменты боль- 
шевицкого раю. : 

Начинают ся аресты. и .засуды на кару 
смерти. Гынут оден за другым творцы рево- 
люции и комунизма. Так тыне Зиновєв, Камв- 
нєв, Тухачевскый и сотні другых видных спод- 
вижников кырвавого Сталина. 

Сталин пече при одном огні дві печені. 
Населеню представлят тых людей, яко шкод- 
ников, котры стали ся причином всіх несчасть, 
якы упали на людей. Они, ведля урабяной 0- 
пинии спричинили голод в Росии, через них 
выходят с фабрык планны товары, они спри- 
чиняют желізно-дорожны катастрофы, они ста- 
ют ся виновниками, же здыхат скотина И т. д.. 
иншима словами через них валят ся на людей 
вс! песчастя и если бы их не было, был бы в 
Совітах „рай на землі“. 

Штобы поддержати такый суд о оскарже- 
ных, не жалуүє Сталин и грошей и в часі те- 
перешного процесу роздає ся предводителям 
роботников и селян. грошевы запомогы. Має 
тото на шли представити в очах людей Ста- 
лина яко доброго отца. котрый вынагороджат 
криьды. пополнены мнимо через оскарженых 
ничтодов. Такым способом хоче Сталин очи- 
отити в очах населеня и себе и большевицкый 
порядок. 

Сталин пече также и другу печеню при 
том самом огні. бо через розстріл видных ко- 
мунистов и давных сподвижников позбыват 
ся грозных конкурентов, котры могли бы сча- 
сом высадити єго с дыктаторского кресла и 
переняти власть в вои рукы. 

Того боит ся Сталин страшно, бо знав, же 
в том случаю за житє вто не дал бы никто ани 
зламаного гроша. Прото тыж вст для оскарже- 
ных безпощадный. бго тверде сердце не знає 
милосердия, а вто"кырвавы рукы алчнут даль- 
ше кырви. 

То сут причины, для котрых робит ся про- 
цес за процесом и мордує ся тысячи людей. 

Чи тоты люде провинили ся, 
трудно нам, жиючим далеко, справдити. Може 
быти, же они видячи, же комунистычный по- 

рядок не веле к добру, хотіли тот порядок змі- 
нити и старали. ся навязати звязь с народами 
другых держав, а може лем были опасны для 
самого Сталина и не годили ся с вто политы- 
ком и прото казал их Сталин уничтожити. 


Так, чи иначе было, факт остав фактом, 
же порядок комунистычный в державі не дає 
счастя людям, а наоборот валит на населенє 
всякы біды. 


бели было бы там добре, то веі были бы 
вдоволены и никто не выступал бы против 
тому порядкови, ани не старал ся глядати ин- 
шого бога. Отже сам факт невдоволеня людей 
вст достаточным доказом, же комунистычный 
порядок не дав счастя и дати го не може. 


Кырвавы росправы с опозыциом сут даль- 
шим доказом тото, же верховодам комунизма 
не ходит о добро краю, лем о тото, штобы ря- 
дити и удержати ся за всяку ціну при рядах, 
хоц бы пришло ‘вырізати и половину населе- 
ня. Най лів ся кров потоками, най тынут и 
пропадают тысячи людей, лем бодай они жи- 
ли собі роскошно на богатом Кремлі. 


Штож стає ся тепер ясне. 


Подумавши над тым всім стає ся ясне, же 
Сталину и єго поплечникам не ходит о добро 
и счаств роботников и хлопа, але о свои вла- 
сны выгоды. 

Же ніт там безроботных, то нич дивного. 
бо одных женё ся, як худобу до роботы, а як 
бы не можна было найти для всіх роботу, то 
найде ся инши способы позбыти ся безробот- 
ных, — спровокує ся бунт и выстрілят ся их 
як б!шены собакы. 

* Такым способом отправят ся их в тот ліп- 
ший світ. где ніт ни скорби, ни печали, но 
жизнь безконечнаях-ихудержує: потребну .про- 
порцию меже запотребованєм робочих рук и 
глядаючима, роботы. 

„Совтскый рай“ отже, о котром мріют где- 
якы, не ест раем, — с Совітов однак найлегче 
достати ся до раю на другом світі, 


————— 


Австрия хоче заховати 
независимость. 


Дня 24. лютого выголосил канцлер Шуш- 
ниг в австрийском парляменті бесіду, на ко- 
тру со специяльным защкавленем ждала, Ні- 
меччина. 

По недавных великых событях и звяза- 
ных с нима надеждах, мусіло наступити там 
велике росчарованв. Канцлер выступил ріши- 
тельно в обороні независимости и свободы Ав- 
стрии. На сторожі независимости стоит прави- 
тельство. Счеркнене Австрии с карты Европы 
вст не до подуманя. 

Бесіда с Гитлером мала лем на ціли усу- 
нути трудности, якы высунули ся при выпол- 
неню угоды с Німеччином. Угода тота гваран- 
тув однак независимость Австрии. 

„Патриотычный фронт“, числячий около 
3 милионы людей, вст ведля канцлера, найліп- 
шом гваранциом независимости Австрии. 


Комунистычный заговор на Кубі. 


Недавно выкрыто на острові Куба кому- 
нистычный заговор. Пляновали они бунт. В 
звязи с тым власти арестовали окого 30 кому- 
нистов, а за 500 росослано листы. В том краю 
мусят быти каждого року розрухы. 


Франция за независимостю 
Австрии. 


Помимо внутренных клопотов, Франция 
дбав о свою оборонительну силу. Правитель- 
ство ухвалило додатковы кредыты на воору- 
жене в высот! понад 3 милиярды франков, ко- 
ли довідало ся, же уступил англицкый мини- 
стер заграничных справ Иден и в результаті 
тото зазначила ся певна зміна в европейской 
полить. 

Уступленв Идена ослабило сильно Литу 
Народов. Кром! того зближене ся Англии до 
Италии вст для Франции факт незвычайно ва- 
ЖнНЫм. 

Прото тыж нарады в парляменті над вніш- 
ном политыком были оживлены. Перебивала в 
них забота о том, яку дорогу має выбрати 
Франция, с кым має ся лучити. Наконец ріше- 
но оперти ся о Лигу Народов и о союз с Ан- 
глиом. 

Пакт с Оовітами Франция хоче удержати 
и жадат льояльного додержаня того пакта, со 
стороны Совітов. Франция буде боронити не- 
зависимости Австрии, а также независимости 
Испании для удержаня ровновагы в Европі, 


ЕТАР РЕАГИРА 
Чи дал ты уж жертву на Руску Бурсу 


в Горлицах? Єсли ні, то зроб тото, як най- 
скорше!!! 

Венгрия не хоче у себе 
гитлеровцов. 


Венгерскы власти ствердили, же т. зв. 
партия „Народной Волі“, розвязана минувшо- 
го року за наміренє выкликати бунт. розви- 
ват. дальше свою діятельность под назвом: 
„Венгерской партии народно - социялистыч- 
ной“. 

С порученя министра внутренных «прав 
полиция запечатала бюро и зарядила при- 
смотр над 72-ма людми, котрых подозрівают, 
же належат до той партии. 


Край национальной 
свободы. 


Кравм, где всі национальности тішат ся 
полном языковом свободом вст Швайцария. 
До тепер в Швайцарии были признаны три я- 
зыкы, яко урядовы, а именно: францускый, 
німецкый и италиянскый. (| 

Тепер признано также урядовым языком 
язык рето - романскый. бст то язык, котрый 
выводит ся со старинной народной латины. 
Языком тым бесідує всього лем 43 тысячи лю- 
дей в кантоні Гравбинден и в гдеякых заку- 
тинах Тыролю. 

Помимо того в зарядженом в той шли пле- 
бисцыт!, якый переведено под конец лютого, 
голосовало за признанєм того языка. яко уря- 
дового подавляюче большинство швайцареко- 
то населеня. 

Швайцария здає собі справу с того. же єї 
сила вст в ровных правах всіх народов. якы 
там жиют. 


ати ЛА АВРИЛ ЕОМ ЧЕНЕСЕ МКВ 
Война на Далеком Всході. 

Дотеперешный комендант японскых войск 
ген. Матсуи, котрого до недавна уважали воі 
за, народного героя, вст откликаный, а его мі- 
сце занял тен. Гата. Панув переконане, же ста- 
ло ся так, штобы утишити чужи державы. до 
котрых Матсуи относил ся вражо и мало по- 
литычно. 

В послідном часі на фронтах дав ся зау- 
важити усилена діятельность аероплянов. Кы- 
тайскы летчикы бомбардовали остров Формо- 
зу, а японскы — великы кытайскы міста, Су- 
хопутна. армия японска ввошла уж до про- 
винции Шанси. На одной ріці артилерия зато- 
пила „джонкы“ (лодкы) с 4-ома тысячами кы- 
кайскых вояков. 


летает Е О ВВИБАТАЗКАИЕ ЗЕНА, ТНРУТАСИ 


Выкрыто шпьонство 
в Амерыщ. 


Амерыканскы войсковы власти выкрыли 
широко розвинену трупу шпьонов, котра, як 
доносят газеты, передавала одной чужой дер- 
жаві пляны фортыфикации Панамского ка- 
нала. 

Арестовано много людей, особенно в Ню - 
Йорку. Коменданты войск думают в виду та- 
кого положеня змінити плян обороны портов: 
Ню - Йорку, Бальтиморе, Бостону и Панамско- 
го канала. 

Ходит особенно о Панамскый канал, ко- 
трый на случай войны вст морском дорогом 
о великом значеню. Канал тот находит ся ме- 
же Амерыком Полудн. и Полночном и вст в по- 
сіданю Злученых Держав Ам. Полн. Она тыж 
буде рішати, кого можна в час: войны пере- 
пустити через тот канал с Океана Атлянтий- 
ского на Океан Великый. 

Як будовати стайню для коров.. 


По ярных роботах будує ся в каждом селі 
по пару хат и господарскых будынков. Кто 
призріл ся будові новых домов, тот спостерег 
напевно. же новы хаты по большой части от- 
вічают вымогам санитарным. 

Сут они достаточно высокы, о великых 
отвераных окнах, мают отже дост світла и по- 
вітря. бсли прировнати их до старых курных 
хыжок. то сут то правдивы палаты. С того 
видно. же люде стали ся больше выбатливы и 
хотят жити чисто и приятно. 

Таксамо на певно хотіли бы мешкати и 
наши коровы. Им потребне ест также світло, 
свіжий воздух и чистота, лем же они не умі- 
ют того сказати и людям ся здає, же они сут 
и теперешном стайньом вдоволены. 

Будуют отже люде стайн! и тепер так, як 
будовали их діды и прадіды, — низкы, тем- 
ны. душны. В такых стайнях дусит ся худо- 
ба и аж и при доброй паші ест слаба и неве- 
села. Она выглядат так, як человік, держаный 
в крыминалі, што в нем ніт ни силы, ни кырви. 

А преця стайня ясна, продувна не кош- 
тув больше, як и темна и душна, треба лем при 
будові подумати о том, штобы ю так урядити, 
штобы и хлопу выгодно было коло худобы по- 
ходити и штобы худоба чула ся в стайні до- 
бре. 

Місце под стайню повинно быти сухе, по- 
ложене на торбку и на трунт!, котрый не пе- 
репущат воды, Найліпше єст звернути двери 
стайні в сторону ку Рсходови, бо втотчас в лі- 
тів стайні не вст горячо и душно. В стайні по- 
винно тримати ся лем коровы, а для друтой 
худобы повинна быти отдільна стайня. 

Яко материял на будову стайні надав ся 
жайлучше, дерево. Стіны, мают быти грубы на 
10 цм. Стіны стайні от середины білены вап- 
ном. Повала збита с дощок, на котры належит 
дати верству глины с січком трубо на 10—15 
цм. Втотчас через повалу не буде тягло и не 
буде ся скрапяти пара. 

Окна давати от стороны сонечной, над то- 
ловами коров на высоті 2,20—2,30 метра, што- 
бы світло не разило коров в очи. Величина вы- 
тлядов повинна быти: 

в стайнях на 5 коров — два окна, кажде 
о вымірах 0,80х1 метр; 

в стайнях на 10 коров — три окна, кажде 
о вымірах 1,20. 0,80 м.; 

в стайнях на 15 коров — пять окон, каж- 
де о вымірах 1,20х0,80 м. 

Окна повинни быти отвераны, штобы мо- 
жна было стайню провітріти. 

Двери великы, отвераны на двор (2,30 
1.70 м.). Найотвітнійша температура в стайнях 
вст 12 градусов Цельсия. Важне ест, штобы 


АЕТ СЛАТЬ УСС ЧАС ЧЕТЫ 
Побіда националистов в Испании. 


Послідны часы приносят незначны побі- 
ды национальным войскам. Опановали они та- 
кы місцевости, котры от початку войны нахо- 
диля ся в руках республиканцов. 

Найзаввятійши бои вывязали ся на всход 
и полудне от Теруель, переважно в горах. По- 
зыции в горах были особенно сильно укріпле- 
ны через правительственны войска. До неволі 
достало ся около 1.000 милициянтов. 

Особенно оживлена вст діятельность пов- 
станчих самолетов, котры непокоят бомбами 
неприятельскы силы. Правительственным «и- 
лам морскым посчастило ся затопити оден во- 
єнный корабель, ‘належачий до войск пов- 
станчих. 


было в стайні все одынаково тепло, бо всякы 
зміны температуры отбивают ся зле на молоч- 
ности коров. 

Стайня повинна мати вентыляторы, котры 
легко зробити в форм! двох коминов с дощок. 
Оден комин зачинат ся от повалы и сягат по 
каленицу даху, другый мусит быти впущеный 
на яке 30—50 цм. ниже повалы. 

Першим отходит сопсуте повітрє со стай- 
ні, а другым доходит до ней свіжий воздух. 
При коминках поғинни быти засувы. Дыли- 
ны было бы найліпше зробити с бетону, або 
с цеглы укладаной на кант и заляной цемен- 
том. Але же тот материял треба купити, а у 
нас люде мают свои лісы, прото можна также 
зробити дылины сосновы. Спад має выноси- 
ти 2 цм. на 1 метрі, так, жебы коровы стояли 
кус высше передныма, ногами, як задами. 

Выміры такой стайні будут: высота 3 ме- 
тры, долгота становиска — 2,20 м., ширина, ко- 
рытара 2 метры, ширина, жолоба 0,70 м. Высо- 
та жолоба от землі 0,30—0,50 м., глубина жо- 
лоба 0,20--0.25 м. Корытар може быти и уз- 
ший (на 1,50 м.) а зато дати 50 цм. широкый 
отступ меже жолобом и стном, штобы легче 
было задавати пашу. 

В так урядженой стайні даст ся удержа- 
ти чистоту. Буде в ней мило и тому, кто хо- 
дит коло коров, бо буде она ясна, тепла и не- 
смердяча. 


0 безплатну ветерынарийну 
помоч для селян. 


Обще Собране „Малопольского Т-ва Роль- 
ного“ ухвалило одноголосно. ,звернути ся, .до 
Министерства Рольництва и Реформ Рольных 
в справі безплатной помочи ветерынарийной 
для селян через повітовых лікарей ветерына- 
рии, або, штобы рольны организации не мали 
ниякых перешкод со стороны администраций- 
ных властей, если захотят потворити гнізда, лі- 
карей ветерынарии выключно для себе и за 
власны фонды. 


Фосфор, то важный кормо- 
вый складник для рослин. 


Каждый с нас знає, же на наших грунтах 
поправили ся урожаи аж втотчас, коли люде 
почали сіяти: жужлі. На жужлях родили ся 


прекрасны коничи, а в коничисках удатал ся’ 


добре овес и люде хриходили до хліба и до 
худобы. 

Невозможность достаня жужлей в часі 
войны и по войн! спричинила, же господарства 
упали и грунт выяловіл. Тото доказує нагляд- 
но, же в жужлях ест якаси пожива, потребна 
конче рослинам. Тым кормом ест фосфор, без 
котрого рослины не могут ся добре розраста- 
ти. Фосфор спричинят, же зерно став ся груб- 
ше и тяжше, вплыват користно на затальне 
розвите рослин, причинят сз до сильнійшого 
закорененя, а также поводує, же рослины ме- 
повалюют ся. 

Особенно потребный вст фосфор при кони- 
чах и другых мотыльковых рослинах, бо гилы- 
ват на их сильнійший розрост, што знова дає 
возможность, же притітают они больше азоту 
с повітря, через што земля богатит в другый 
важный кормовый складник — азот. 

Додаване фосфору в виді штучных наво- 
зов вст у нас тым потребнійше, же в кавові 


Стр. 3. 


ставнном вст взагалі мало фосфору, бо фосфор 
магавынуе ся переважно в зерні, а зерна с’1- 
дат мало худоба, отже и в навозі вст ето мало. 

У нас относительно мало уживат ся фос- 
форовых навозов. Причином' того явят ся факт. 
же на поли не видно так сильно діланя фос- 
фору. як діланє азоту. При ужитю навозов а- 
зотовых травы и зерна вырастают высокы и 
видно дораз его дланб, а тото, же трунт вст 
справленый навозом фосфоровым, покаже нам 
аж молотильня И млынок. 

Але тото не повинно нас отстрашати от 
купна навозов штучных фосфоровых, а наобо- 
рот заохочати, бо в господарств! потребуєме в 
першой мірі зерна, Маючи дост зерна, будеме 
мати хліб для себе и худобы. 

Тепер ніт жужлей в торговлі, але зато вст 
у нас ліпший от жужлей суперфосфат. 6то по- 
винно сіяти як найбольше кажде господарство, 
если хочеме, штобы оно розвивало ся нале- 
ЖИТО. 


Што робити в марті. 


В марті быват всіляко. Раз погода, раз 
дождж, то знова сніг, мороз и так доокола. От 
погоды отже зависит, што можна робити в 
марті. 

бели грунт осушит ся, то каждый знає о 
том, же треба ити в поле, орати, сіяти и боро- 
нити. Властиво поля повинно ся орати в осе- 
ни, не на весну, бо втотчас и ліпше скыбы ся 
розлежат и земля не пересыхат так скоро, што 
мав великый вплыв на розрост рослин, 0с0- 
бенно втотчас, як весна вст суха. 

Але кто не сорал. поля в осени, тот мусит 
зробити тото на яр. Першом однак ярном ро- 
ботом повинно быти засіянє..Овимин конича- 
ми.`У нас робят тото звычайно поздно и прото 
пропадают нераз коничи, бо коли грунт высох- 
не, насінє коничу не чипят ся землі и не кил- 
чит, лем высыхат, а засіяне вчас на яр. коли 
земля ест мокра, килчит и закоренят ся ско- 
ро. Прото тыж не можна той роботы откла- 
дати. 

Пильном роботом вст также побороненв 
лук пасовиск и прошлорочных коничиск, при- 
чом належит росшмарити кретовиска и зров- 
нати грунт. Также вчас на яр треба позберати 
камен!, а тых ест у нас доволі, и уложити в 
прызмы, найлучше при дорогах, штобы их 
пак добре было вывезти. , 

В садах переглянути деревка и памятати, 
же ест то послідный місяц, коли можна. сади- 
ти деревка. Выберати отміны, надаючи ся до 
торского климату и до грунту. В той справі 
найліпше буде звідати ся о раду инструктора - 
садовода. якый ест при каждом пов’товом вы- 
ділі. 

Коні и волы кормити интенсывнійшпе, бо 
жде их тяжка робота в часі весны. бели не 
зроблено тото вчаснійше, то тепер вст послід- 
на пора дополнити и направити плугы, боро- 
ны и инши рольничи знаряды. 


Новы аресты в Москві. В Москві кружат 
упорны поголоскы о том, же арестовано мар- 
шала Єгорова, Белова и Дыбенку. Дыбенко 
мае находити ся уж в арестах на. Лубянці. Где 
находит ся Єгоров и Белов, не знає никто. 

Также товорят, же маршал Ворошилов по- 
пал в неласку. На єго місце має прийти его за- 
ступник Федко. Также судьба марш. Будєнно- 
го ест непевна. Он уж давно был видженый 
немило через Сталина; а тепер кружат поголо- 
скы, же Сталин хоче и его ся позбыти. 

Што чути всвітіи в краю 


Великый бой в. Палестыні. Меже англиц- 
кыма войсками и арабскыма террорыстами 
пришло до великого боя, котрый продолжал 
ся два дні. Террористи оперовали малыма от- 
ділами, што позволило им в пару м:сцах пере- 
дерти ся через сужаючий ся чимраз больше 
перстень англицкых войск и, перекрочити .гра- 
ницу Трансйордании. 

Зтраты арабов выносят 80 забитых и мно- 
го раненых. В Палестын! думают, же бой тот. 
найбольший от часу безпорядков, буде рипати 
в акции давленя террорыстов. 


Негус мае вернути до Абисынии. Газеты 
англицкы доносят, же Муссолини має предло- 
жити негусови Гайлє Селясив. штобы он вер- 
нул на престол абисынскый. Условия обнятя 
престола мают быти слідуючи: 

1) Негус буде пановати над пространством, 
обнимаючим */4 част пілой Абисынии; . 

2) Місцем пребываня має быти Аддис А- 
беба; 

3) Италия має єму платити 10.000 фунтов 
штерлингов рочной пенсии; 

4) Негус має признати верховодство Ита- 
лии и выступати, яко васаль короля италиян- 
ското и цисара Абисынии. 

Антлицкы тазеты подают. же посередни- 
чити меже негусом и Муссолиним мав англиц- 
кый министер затраничных справ Галифакс. 
Причином такого кроку має быти факт, же 
Муссолини не може переломити опору абисын- 
цов, котры нищат дорогы и землеплоды и у- 
важат, же оден негус може положити конец 
тым безпорядкам. В дыпльоматычных кругах 
лумают, же негус зтодит ся на тото предложе- 
не. Запытаный о тото негус заявил, же не на- 
мірят скористати с той пропозыции, бо он чує 
ся независимым монархом того краю и с от- 
зысканя того краю не зрезыгновал ани он, а- 
ни абисынскый народ. У 


Террорысты с 0. У. Н. перед судом. Дня 7. 
т. м. перед судом в Золочеві станули члены 
О. У. Н. —- 23-літный Илярион Крук, 28-літный 
Владимір Качор и 24-літный Петро Цыца, 0- 
скаржены о тото, же разом с убитым Иваном 
Майба убили Мечислава и Марию Ясинскых. 
властителей земского маєтку в Белзах. 

Убийство мало місце 6. мая м. р. Банды- 
ты. подаючи ся за полициянтов, достали ся до 
двору и заявили, же мают порученє перевести 
ревизию в дворі и допровадити Ясинскых на 
постерунок Держ. Полиции в Скавин!. 

По дорозі до Скавины бандыты убили Я- 
синскых. и вернувши до двору, зрабовали тро- 
ши и 2 револьверы. Повідомлена о убийств! 
полиция зарядила за нима погоню, в часі ко- 
трой был убитый Иван Майба. Инших аресто- 
вано аж по долшом часі. 

Кром! оскарженых о убийство станули пе- 
ред судом также тоты, котры крыли у себе у- 
бийц. Сут то: Ярослав Дзядына, Василь Гелап 
Владимір Иванор. Гриторий Дзядына и Ан- 
дрей Майба. 


Жиє с пробитым сердцем. В Парыжі мал 
місце ціқавый случай операции. Оден безробо- 
тный. находячи ся в біді, пробил ся ножем, 
трафяючи в сердце. В результаті того сердце 
перестало длати. Раненого отвезено до шпи- 
таля и поддано операции. Оперовало трьох лі- 
карей. Удало ся им сошити сердце и переве- 
дено трансфузию кырвы (вляли му до жил 
кров со здорового человіка). 


Отвіт. редактор: Гарас Громосяк в Крыниці. 


„ЛСЕЈУМ МК 20" 

Операция тягла, ся цілу годину. По пере- 
веденю тых средств сердце почало: бити. Не- 
дошлый самоубийца приходит поволи до здра- 
вя и ест надежда, же выздоровів совсем. 

Политычны вязні будуют кріпость в Ле- 
нинграді. В Ленинград! (давном Петроград!) 
приступили совітскы власти до будовы кріпо- 
сти морской. Спроваджено там тысячи робот- 
ников, котры приступили уж ‘к вступным ро- 
ботам земскым. Большинство роботников — то 
политычны вязні. Для удержаня в тайні бу- 
довы кршости — зликвидовано в Ленинград! 
консуляты чужих держав. 

Тысячны паломництва до Чайкович. В 
Чайковичах коло Самбора мал появити ся на 
шибі одной хаты рысунок Матери Божой. То- 
то росповіл властитель хаты и от того часу с 
найдальших сторон тягнут там тысячи бого- 
мольцов. Денно при!зджат до Чайкович около 
4 тысячи людей, а.в день Отрітения было их 
там около 10 тысяч. Уж далеко от Чайкович 
видно-на. дорогах толпы паломников. 

Село Чайковичи числит 2.000 людей. Яв- 
пене тото не вст до тепер розсліджене. Захо- 
дит обава. чи не ест то звычайне цытанство, 

Вымордовал цілу родину ген. ·.Козицкого. 
Недавно; користаючи с того, ж” ген. Козицкый 
выіхал на пару дней до Варшавы, ордынанг 
генерала. Бролислав Ясинскый, родом с Лодзи 
напал в ночи с сокыром и убил жену генера- 
ла, ето 5-літну дівчинку, бону той дівчинкы 
и кухарку и обрабовал ціле помешкане. Мало 
то мисце в Скернєвицах. На другый день ра- 
но сказал сусідам, же тенералова и вс! дома- 
шны выіхали до генерала до Варшавы, поза- 
тыкал оконницы. замкнул на ключ мешкане 
и выіхал поїздом, По пару днях вернул гене- 
рал и застал цілу родину убиту и мешкане 
обреболано,„ Певідомдеваьдотинид,, одада. ВА, 
слід бандыта и окружила єго в хат! 6го тещи 
в Гуті Куфлевской коло Мазовецкого . Мінска. 
Преступник, видячи, же полиция окружила со 
всіх строн хату, почал стрілати до полиции, 
кул! однак отбивали ся о сталевы тарчи, в я- 
кы заосмотріла ся полиция. Видячи, же не 
вырве ся с рук полиции, бандыт забил себе 
послідном кульом, яку мал в револьвері. 6то 
жену арештовано. | 

600 моряков втопило ся. Рядовы испанскы 
войска сторпедовали вовнный повстанчий ко- 
рабель „,Балварес”. Як доносят антлицкы га- 
зеты на корабл! том было 600 моряков, а так- 
же адмирал, капитан корабля, комендант и 

много высших офицеров. С того числа спасло 
ся всього лем 200 моряков, а решта то вст 600 
моряков и офицеры втопили ея разом с зану- 
рившим ся в воду кораблем. 

Причином так великого числа жертв вст 
тото же помимо остережень, даваных через ин- 
ши кораблі, большинство. находячих ся ка ко- 
раблі моряков не сходило с корабля, хоц бы- 
ло дост часу, бо корабель через 2 и пол годи- 
ны тримал ся ище на. поверхні воды. 

Страшне наводнене в Калифорнии. Тяг- 
лы дожджи спричинили в Калифорнии страш- 
не наводненв, котре вырядило небывалы втра- 
ты в людах и маєтку. Ведля обчислень зғыну- 
ло в воді 250 людей; с того выдобыто тіла 70 
людей, а розпознано лем 16. Перешло 20 тм- 
сяч людей находит ся без даху над головом. 
Маса місцевостей вст цілковито отрізана от 
світа и позбавлена звязи с другыма містами. 

Основанє касы. безпроцентных пожичок: 
для селян. В повіті новосандецком закладают 
в многых селах касы безпроцентных пожичок 
для селян. На засіданю Рады гминной. отбы- 
том дня $. марта в Крыниці Селі, ухвалено 
одноголосно основати отділ той қасы у себе, 
Діло вартат того, штобы вс! села приступили 
до той акции, бо втотчас в потребі може ся 
каждый поратовати безпроцентным кредытом 

В неділю дня 20. марта о 3-ой годині по по- 

лудни отбуде ся в Мацины Великой в ‘дом! 
МИХАИЛА ЖЕЛЕМА 


ОТКРЫТ6 ЧИТАЛЬН 


им. М. КАЧКОВСКОГО, 
на котре члены основател! запрашают всьо на- 
селене Мацины Великой и людей с доокрест- 
ных сел. Передовсем звертаме ся до молодежи, 
так дівчат як и хлопцов. не жаловати труда _ 
и прийти на открытеё нового отчала культуры и 
просвіщеня. Также просиме нашу интелиген- 
цию и старших загостити до нас в тот торжест- 


венный для нас день. 
Члены - основателі. 


ЗИНГЕР ЕСИ 

МОЛОДЫЙ с добром практыком организатор- 

инструктор хора церковного и світского до- 

вітительного житя читальні тлядат занятя. 
Условия по договору. 


Адрес: Крыжановскый Михаил, Бобрка 


почта Лобозев, пов. Леско. 


112, 
тел. 6, 


тел. 


ДОБРЫЙ ПРОЦЕНТ. 


Типография А. Гольдмана, во Львові, ул. Сикстуска Ч. 19, 


